b'\n_START_ARTICLE_\nSeth MacFarlane\n_START_SECTION_\nInf\xc3\xa0ncia i joventut\n_START_PARAGRAPH_\nMacFarlane va n\xc3\xa9ixer el 26 d\'octubre de 1973 a Kent, Connecticut. La seva mare, Ann Perry (Cognom de soltera: Sager) i el seu pare, Ronald Milton MacFarlane s\xc3\xb3n fills de Newburyport, Massachusetts, tots dos d\'arrels brit\xc3\xa0niques i parcialment canadenques. Durant la seva inf\xc3\xa0ncia, MacFarlane va desenvolupar inter\xc3\xa8s per la il\xc2\xb7lustraci\xc3\xb3 i va comen\xc3\xa7ar a dibuixar personatges animats, entre els quals es trobaven Pedro Picapedra i Ocell Boig. Als nou anys, va dibuixar una tira c\xc3\xb2mica pel The Kent Good Times Dispatch titulat Walter Crouton._NEWLINE_El 1991, des del seu institut, va rebre el diploma a trav\xc3\xa9s de l\'Escola Episcopaliana de Kent. El seu mestre, el reverend Richardson W. Schell va retreure a MacFarlane el seu "pobre" estil de l\'humor i posteriorment va demanar a FOX que no emetessin Pare de fam\xc3\xadlia. Els pares de MacFarlane, de professi\xc3\xb3\xc2\xa0mestres del centre on estudiava el seu fill, van dimitir en senyal de protesta._NEWLINE_M\xc3\xa9s tard estudiaria animaci\xc3\xb3 a l\'Escola de Disseny de Rhode Island (RISD en les seves sigles en angl\xc3\xa8s), on va obtenir el Certificat de Belles arts. Com a estudiant, va voler treballar per The Walt Disney Company, per\xc3\xb2 va canviar d\'opini\xc3\xb3 despr\xc3\xa9s de graduar-se. En la RISD va presentar com a tesi doctoral un curtmetratge animat titulat The Life of Larry. El seu professor va lliurar la seva creaci\xc3\xb3 als estudis de Hanna-Barbera on m\xc3\xa9s tard seria contractat.\n_START_SECTION_\nVida personal\n_START_PARAGRAPH_\nEll mateix s\'ha identificat com un fervent seguidor de la guerra de les gal\xc3\xa0xies, Star Trek i la\xc2\xa0ci\xc3\xa8ncia-ficci\xc3\xb3 en general. El 26 de maig de 2007 va apar\xc3\xa8ixer en una convenci\xc3\xb3 de la guerra de les gal\xc3\xa0xies per promocionar l\'episodi Blue Harvest. MacFarlane \xc3\xa9s conegut per la seva veu i dots de pianista, en els seus primers anys, va rebre classes per part d\'una parella de professors que van donar lli\xc3\xa7ons de cant a Frank Sinatra. Tamb\xc3\xa9 ha format part d\'un club de jazz. Al novembre de 2008 i despr\xc3\xa9s de denegar-se-li l\'entrada en el Crown Bar de Los Angeles, aquest va respondre enviant als propietaris del local 5.000 d\xc3\xb2lars en flors per al club._NEWLINE_Respecte a la seva vida \xc3\xadntima, en una entrevista concedida a The Daily Princetonian, MacFarlane va comentar ser solter, on es va comparar amb Brian Griffin: "De tant en tant m\'assemblo una mica a Brian - sempre buscant la persona id\xc3\xb2nia - per\xc3\xb2 quan surto, s\xc3\xb3c com a molt, el tipus del costat". Tamb\xc3\xa9 ha declarat ser una persona atea.\n_START_SECTION_\nCarrera televisiva\n_START_PARAGRAPH_\nA\xc2\xa0Hanna-Barbera, MacFarlane va treballar com a caricaturista i guionista en el bloc de Cartoon Network, Cartoon Cartoons. Entre els seus treballs es troben l\'haver escrit i dirigit diversos episodis de Johnny Bravo, Cow and Chicken i El laboratori de Dexter. MacFarlane tamb\xc3\xa9 va crear i va escriure un curt titulat Zoomates per al programa Oh Yeah! Cartoons dels Estudis Frederator en Nickelodeon. El 1996, MacFarlane va crear Larry and Steve, \xc2\xa0que estava protagonitzada per un home de mitjana edat anomenat Larry i el seu gos intel\xc2\xb7lectual Steve. El curtmetratge va ser em\xc3\xa8s a l\'espai The Cartoon Cartoon Show. Els executius de la FOX, despr\xc3\xa9s de veure les dues parts de Larry Shorts van contractar a MacFarlane perqu\xc3\xa8 cre\xc3\xa9s una s\xc3\xa8rie inspirada en els personatges._NEWLINE_Als 24 anys, es va convertir en el productor executiu m\xc3\xa9s jove. La FOX va proposar a MacFarlane completar un curt de 15 minuts donant-li 50.000 dolares de pressupost. MacFarlane va declarar que l\'episodi pilot de Pare de fam\xc3\xadlia li va portar mig any a crear-lo i produir-lo. Recordant una an\xc3\xa8cdota en una entrevista concedida a The New York Times, va declarar "Vaig passar uns sis mesos sense dormir i sense tenir vida, tan sols em dedicava a dibuixar com a boig en la meva cuina i treballant el pilot."_NEWLINE_Lloat pel gran nom de vendes en DVD i a causa de la lleialtat dels seus fans, Pare de fam\xc3\xadlia va recaptar mil milions de d\xc3\xb2lars. Despr\xc3\xa9s d\'un acord per 100 milions amb la FOX, Pare de fam\xc3\xadlia i American Dad\xc2\xa0van quedar lligades fins a 2012. Aquest acord va fer d\'ell, el guionista de televisi\xc3\xb3 millor pagat del m\xc3\xb3n.\n_START_SECTION_\nPare de fam\xc3\xadlia\n_START_PARAGRAPH_\nLa primera emissi\xc3\xb3 de Pare de fam\xc3\xadlia va \xc2\xa0comen\xc3\xa7ar el 31 de gener de 1999. La feina de MacFarlane per donar vida a la s\xc3\xa8rie ha estat influ\xc3\xafda per Jackie Gleason i les obres de Woody Allen entre altres exemples m\xc3\xa9s com Els Simpson i All in the Family. A m\xc3\xa9s d\'escriure el gui\xc3\xb3 de tres episodis, Death Has a Shadow, Family Guy Viewer Mail i North by North Quahog, ha posat la seva veu als personatges principals: Peter, Stewie, Brian Griffin i Glenn Quagmire igual que a Tom Tucker i el seu fill Jake a part d\'altres secundaris i minoritaris._NEWLINE_L\'\xc3\xa8xit de la s\xc3\xa8rie li ha obert moltes portes al seu creador que el va portar a realitzar-hi esdeveniments relacionats. El 26 d\'abril de 2005, juntament amb el compositor Walter Murphy, va crear Family Guy: Live in Vegas. L\'\xc3\xa0lbum disposava d\'un espectacle musical tipus Broadway i una pista addicional en la qual MacFarlane canta amb la veu de Stewie Griffin en Stewie\'s Sexy Party. MacFarlane ha declarat ser un fan dels musicals de Broadway, i va afegir que l\'\xc3\xbas de musicals \xc3\xa9s un component de la seva s\xc3\xa8rie:_NEWLINE_El 2006 es va publicar un videojoc de la s\xc3\xa8rie. Un any despr\xc3\xa9s, a l\'agost, va signar un acord de producci\xc3\xb3 amb AdSense. En les actuacions en directe, MacFarlane porta al repartiment art\xc3\xadstic de gira. Family Guy Live ofereix als fans l\'oportunitat d\'assistir a una lectura de gui\xc3\xb3 d\'episodis in\xc3\xa8dits. A mitjans de 2007, els seguidors de Chicago van tenir l\'oportunitat d\'assistir a l\'estrena de la sisena temporada amb l\'episodi Blue Harvest. Quant a les gires, han actuat a Mont-real, Nova York i Los Angeles._NEWLINE_El 22 de juliol de 2007, en una entrevista concedida a The Hollywood Reporter. va anunciar que podria estar treballant en una pel\xc2\xb7l\xc3\xadcula, encara que va especificar que "no hi havia res oficial encara". Al setembre, Ricky Blitt va concedir a Tv.com una entrevista on va confirmar que havia comen\xc3\xa7at a treballar en el gui\xc3\xb3. El 18 de juliol de 2008, finalment MacFarlane va confirmar els plans per produir un llargmetratge de Pare de fam\xc3\xadlia "per l\'any seg\xc3\xbcent". Va declarar tenir alguna idea per a la trama, "alguna cosa que no veuries en la s\xc3\xa8rie, la qual cosa (per a ell) \xc3\xa9s l\'\xc3\xbanica ra\xc3\xb3 per rodar una pel\xc2\xb7l\xc3\xadcula." Posteriorment va afegir que s\'imagina el film com "un musical d\'abans amb un di\xc3\xa0leg similar al de The Sound of Music"._NEWLINE_Malgrat la seva popularitat, Pare de fam\xc3\xadlia ha rebut tamb\xc3\xa9 cr\xc3\xadtiques. La PTC, grup medi\xc3\xa0tic freq\xc3\xbcentment cr\xc3\xadtic amb la s\xc3\xa8rie, va organitzar una campanya de cartes protesta per demanar la retirada de la graella de la FOX, i han recopilat diverses queixes per part de la FCC els qui al\xc2\xb7legaven que alguns episodis mostraven continguts indecents. MacFarlane va respondre a les cr\xc3\xadtiques de la PTC amb aquestes declaracions, entre altres m\xc3\xa9s: "\xc3\x89s com rebre el correu de l\'odi de Hitler. S\xc3\xb3n gent terrible en el sentit literal".Pare de fam\xc3\xadlia va ser cancel\xc2\xb7lada en dues ocasions, encara que el gran suport rebut pels fans i les vendes de DVD van obligar a la cadena a reconsiderar la seva pr\xc3\xb2pia elecci\xc3\xb3. Tamb\xc3\xa9 ha esmentat que aquelles cancel\xc2\xb7lacions van afectar al treball dels guionistes cada vegada que FOX els donava perm\xc3\xads, "un dels aspectes positius de la constant empenta [respecte a l\'emissi\xc3\xb3] del programa era que sempre hav\xc3\xadem de proveir als guionistes"._NEWLINE_Durant l\'emissi\xc3\xb3 de la sisena temporada, es va aturar la producci\xc3\xb3 dels episodis de Pare de fam\xc3\xadlia i American Dad\xc2\xa0a causa de la vaga de guionistes (amb la participaci\xc3\xb3 de MacFarlane que va brindar el seu suport als manifestants mentre que la FOX, va emetre tres episodis sense el seu consentiment expr\xc3\xa9s). Despr\xc3\xa9s de la fi de la vaga, el 12 de febrer de 2008, va tornar a reprendre\'s la producci\xc3\xb3 de la s\xc3\xa8rie amb les seves emissions regulars a partir de Back to the Woods.\n_START_SECTION_\nAmerican Dad!\n_START_PARAGRAPH_\nJuntament amb Matt Weitzman i Mike Barker, va crear American Dad!. La seva primera emissi\xc3\xb3 va venir despr\xc3\xa9s de la Super Bowl de 2005\xc2\xa0el 6 de gener de 2005. El programa va donar comen\xc3\xa7ament de forma regular l\'1 de maig en la FOX. Igual que a l\'apartat anterior, MacFarlane descriu la s\xc3\xa8rie amb certes similituds amb All in the Family._NEWLINE_La pol\xc3\xadtica del President George W. Bush va servir d\'inspiraci\xc3\xb3 a l\'hora de crear la s\xc3\xa8rie, el qual se centra en Stan Smith, un agent de la CIA i fan\xc3\xa0tic neoconservador. La seva dona, Francine i els seus fills, Hayley i Steve Smith recreen la t\xc3\xadpica fam\xc3\xadlia americana de classe mitjana juntament amb Roger, un extraterrestre al que Stan va rescatar de l\'\xc3\x80rea 51, i Klaus, un peix que porta el cervell trasplantat d\'un esquiador ol\xc3\xadmpic d\'Alemanya Oriental en els Jocs Ol\xc3\xadmpics de 1986 (aquell any no n\'hi havia). MacFarlane doblega a Stan i a Roger, la veu del segon est\xc3\xa0 basada en Paul Lynde quan interpretava a Oncle Arthur en Bewitched. La seva germana Rachael MacFarlane posa la seva veu a Hayley Smith.\n_START_SECTION_\nThe Winner\n_START_PARAGRAPH_\nMacFarlane va ser productor executiu de la sitcom The Winner protagonitzada per Rob Corddry. La s\xc3\xa8rie es va estrenar en la FOX el 4 de mar\xc3\xa7 de 2007. La trama se centra en Glen, un home que parlava de com havia madurat als 32 anys i de recuperar el seu \xc3\xbanic amor despr\xc3\xa9s que una dona es trasllad\xc3\xa9s al seu costat. Finalment la coneix, tant a ella com al seu fill del que es fa amic._NEWLINE_Despr\xc3\xa9s de l\'emissi\xc3\xb3 de sis episodis, la s\xc3\xa8rie va ser definitivament cancel\xc2\xb7lada el 16 de maig. No obstant aix\xc3\xb2, en Family Guy Live in Mont-real, Seth va declarar: "\xc3\xa9s com si pogu\xc3\xa9s haver-hi una vida futura per The Winner". Despr\xc3\xa9s del comentari, ni la cadena ni el productor han donat detalls sobre els plans per tornar a posar en marxa la s\xc3\xa8rie. The Winner va ser esmentada en l\'episodi Family Gay de Pare de fam\xc3\xadlia on diversos cavalls d\'un hip\xc3\xb2drom tenien nom de programes cancel\xc2\xb7lats de la FOX, The Winner va ser una d\'elles.\n_START_SECTION_\nThe Cleveland Show\n_START_PARAGRAPH_\nEl 2009 va crear una s\xc3\xa8rie spin-off de Pare de fam\xc3\xadlia titulat The Cleveland Show centrat a Cleveland Brown i la seva nova fam\xc3\xadlia. La idea del projecte va venir per un suggeriment de Mike Henry. FOX va ordenar la producci\xc3\xb3 de 22 episodis l\'estrena dels quals del primer seria el 27 de setembre de 2009. A causa de la cancel\xc2\xb7laci\xc3\xb3 de King of the Hill, el trasllat de franja del dissabte nit de Sit Down, Shut Up, i la renovaci\xc3\xb3 de American Dad\xc2\xa0i Els Simpson, nom\xc3\xa9s\xc2\xa0aquesta \xc3\xbaltima \xc3\xa9s l\'\xc3\xbanica s\xc3\xa8rie animada del bloc "Animation Domination" de FOX que no t\xc3\xa9 la signatura de MacFarlane. Al principi, la primera temporada consistia en 22 episodis, per\xc3\xb2 la cadena va manar la producci\xc3\xb3 d\'una segona amb 13 m\xc3\xa9s, fent un total de 35 episodis. La not\xc3\xadcia es va fer p\xc3\xbablica el 3 de maig, abans de l\'estrena de la s\xc3\xa8rie. Despr\xc3\xa9s dels forts ratings d\'audi\xc3\xa8ncia, la FOX va tornar a ordenar la producci\xc3\xb3 de 9 episodis m\xc3\xa9s per a la segona temporada fent un total de 22 per a la temporada i 44 de la s\xc3\xa8rie.\n_START_SECTION_\nCavalcade of Cartoon Comedy\n_START_PARAGRAPH_\nEl 10 de setembre de 2008, va produir una s\xc3\xa8rie de webisodis coneguts com a Seth MacFarlane\'s Cavalcade of Cartoon Comedy. Cada segment era un curt patrocinat per la companyia Burger King de manera setmanal. La s\xc3\xa8rie va tenir gran \xc3\xa8xit amb el seu canal de You Tube SethComedy amb 3 milions de visites en nom\xc3\xa9s dos dies, fent-ne el canal m\xc3\xa9s vist de la setmana. Els curts restants han estat publicats en una edici\xc3\xb3 de DVD i Blu-Ray.\n_START_SECTION_\nFlashForward\n_START_PARAGRAPH_\nEl 24 de setembre de 2009 va fer aparici\xc3\xb3 en el primer episodi de la s\xc3\xa8rie de ci\xc3\xa8ncia-ficci\xc3\xb3 d\'ABC FlashForward, abans que la s\xc3\xa8rie fos cancel\xc2\xb7lada estava previst que MacFarlane tingu\xc3\xa9s un paper protagonista.\n_START_SECTION_\nTed\n_START_PARAGRAPH_\nEl 2012 va debutar com a director en la pantalla gran amb la pel\xc2\xb7l\xc3\xadcula Ted a m\xc3\xa9s de ser el seu guionista i productor._NEWLINE_Les cr\xc3\xadtiques van ser en la seva majoria positives tant pels cr\xc3\xadtics com pel p\xc3\xbablic amb un rotund \xc3\xa8xit de taquilla.\n_START_SECTION_\nSeq\xc3\xbcela de Cosmos: Un viatge personal\n_START_PARAGRAPH_\nEl 5 d\'agost de 2011 Fox va anunciar que MacFarlane, Ann Druyan i l\'astrof\xc3\xadsic Steven Soter serien part del gui\xc3\xb3 i els equips de producci\xc3\xb3 de la seq\xc3\xbcela de la reeixida s\xc3\xa8rie Cosmos: Un viatge personal (1980), escrita i condu\xc3\xafda originalment per Carl Sagan. Aquesta es dir\xc3\xa0 Cosmos: Una Odissea pel Temps i l\'Espai i comptar\xc3\xa0 amb l\'astrof\xc3\xadsic nord-americ\xc3\xa0 Neil deGrasse Tyson com a presentador. Igual que la s\xc3\xa8rie original, tindr\xc3\xa0 13 cap\xc3\xadtols de 60 minuts cadascun. S\'espera que sigui transmesa al canal per a principis de 2014, amb repeticions en el canal de National Geographic\xc2\xa0la mateixa nit.\n_START_SECTION_\nCarrera musical\n_START_PARAGRAPH_\nEl 2012 va declarar que podria actuar en els Proms amb l\'orquestra de John Wilson en un concert inspirat en els musicals de Broadway. Despr\xc3\xa9s de signar un contracte amb el segell discogr\xc3\xa0fic Universal Republic Records va publicar el seu primer \xc3\xa0lbum musical titulat Music Is Better Than Words, a causa del seu aprenentatge musical i inter\xc3\xa8s pel Great American Songbook i les orquestres dels anys 50._NEWLINE_L\'\xc3\xa0lbum va ser nominat a un Grammy en la categoria de Millor \xc3\x80lbum de pop tradicional.\n_START_SECTION_\nArtista convidat\n_START_PARAGRAPH_\nMacFarlane ha realitzat aparicions en programes de moltes classes i pel\xc2\xb7l\xc3\xadcules independents. El 2002 va fer un cameo en l\'episodi Lorelai\'s Graduation Day de la s\xc3\xa8rie Les Noies Gilmore. Quatre anys despr\xc3\xa9s seria artista convidat en Hillary\'s Date\xc2\xa0en La Guerra a casa, en I Wash My Hands of You de la mateixa s\xc3\xa8rie va apar\xc3\xa8ixer com un personatge an\xc3\xb2nim que queda en secret amb Hillary, una adolescent. Tamb\xc3\xa9 ha estat l\'Alferes Rivers en Star Trek: Enterprise en els episodis The Forgotten i Affliction. Durant l\'any 2006, va tenir un paper en un curt independent titulat Life is Short on va fer de Dr. Ned, un psic\xc3\xb2leg que aconsellava a un home de baixa al\xc3\xa7ada (Samm Levine) sobre tenir relacions amb una dona d\'un taller. \xc3\x89s un convidat freq\xc3\xbcent al programa de r\xc3\xa0dio de Dr. Drew Pinsky, Loveline._NEWLINE_Al programa MADtv de l\'11 de novembre de 2006, MacFarlane va fer una recreaci\xc3\xb3 en live action de l\'escena de l\'episodi Fast Times at Buddy Cianci, Jr. High de Pare de fam\xc3\xadlia on la fam\xc3\xadlia acusava a Chris de l\'assassinat del marit de la seva professora. En un moment tibant, Meg, espaordida salta per la finestra. Despr\xc3\xa9s de l\'esquetx va c\xc3\xb3rrer el rumor que l\'actriu que la interpretava va morir en caure, sent en realitat un gag de la pr\xc3\xb2pia escena. En l\'adaptaci\xc3\xb3 amb personatges reals, el propi MacFarlane feia de Peter, mentre que els altres actors interpretaven a la resta de la fam\xc3\xadlia alhora que imitaven a altres celebritats: Nicole Parker com Kathy Griffin feia de Lois Griffin, Ike Barinholtz com Dane Cook feia de Chris, Nicole Randall Johnson com Queen Latifah feia de Meg, i Keegan-Michael Key com Snoop Dogg feia de Stewie. Seth va presentar el Canadian Awards for the Electronic & Animated Arts\'s Second Annual Elan Awards el 15 de febrer de 2008._NEWLINE_MacFarlane tamb\xc3\xa9 ha aparegut en noticiaris i xous de matinada com Jimmy Kimmel Live! i LAte Show with David Letterman. El 19 de gener de 2007, MacFarlane va apar\xc3\xa8ixer en Countdown with Keith Olbermann en la cadena MSNBC per parlar sobre l\'aparici\xc3\xb3 de Stephen Colbert en The O\'Reilly Factor and Bill O\'Reilly\'s i l\'aparici\xc3\xb3 de Bill O\'Reilly de retorn en The Colbert Report. MacFarlane va introduir aquesta part del programa dient amb la veu de Stewie: \xc2\xabOh, espera, Bill! Queda\'t quiet, deixa que em cagui damunt teu. La vict\xc3\xb2ria \xc3\xa9s meva!". Tres mesos despr\xc3\xa9s, el 24 de mar\xc3\xa7 de 2007, van entrevistar a MacFarlane en el Talkshow with Spike Feresten de la Fox, i va tancar el programa cantant la can\xc3\xa7\xc3\xb3 de Frank Sinatra You Make Me Feel So Young. Tamb\xc3\xa9 va posar la veu de Stewie quan va apar\xc3\xa8ixer en un episodi de Bones com una al\xc2\xb7lucinaci\xc3\xb3 de Seeley Booth indu\xc3\xafda per un tumor cerebral. Per a aquest episodi, MacFarlane va escriure el seu propi di\xc3\xa0leg. El 8 de maig de 2009 va ser un dels convidats en Real Time with Bill Maher."_NEWLINE_A part de Pare de fam\xc3\xadlia i American Dad \xc2\xa0tamb\xc3\xa9 ha posat les seves veus a diversos personatges d\'altres s\xc3\xa8ries animades i pel\xc2\xb7l\xc3\xadcules. Va posar la seva veu a Wayne "The Main Brain" McClain de Aqua Teen Hunger Force. Tamb\xc3\xa9 ha doblat per a Robot Chicken, incloent una par\xc3\xb2dia de Lion-O i l\'Emperador Palpatine igual que a Peter Griffin per a la mateixa s\xc3\xa8rie, inclusivament va realitzar una autoparodia d\'ell mateix en la premiere de la quarta temporada. En la s\xc3\xa8rie de Bob Boyle, Yin Yang Jo! va posar la veu al "El Manotaure". Quant a les seves participacions en pel\xc2\xb7l\xc3\xadcules, va fer la veu de Johann Krauss en la pel\xc2\xb7l\xc3\xadcula de 2008, Hellboy 2: l\'ex\xc3\xa8rcit daurat. Tamb\xc3\xa9 va realitzar un cameo en Futurama: Into the Wild Green Yonder. Per a\xc2\xa0Hulu va fer un espot publicitari on era un alien\xc3\xadgena que representava la website com un "gui\xc3\xb3 malvat que pret\xc3\xa9n destruir el m\xc3\xb3n", a m\xc3\xa9s d\'aquesta interpretaci\xc3\xb3, va apar\xc3\xa8ixer doblant als personatges de Pare de fam\xc3\xadlia i American Dad\xc2\xa0als quals dobla._NEWLINE_L\'1 d\'agost de 2009, va actuar al programa Proms de la BBC al costat de John Wilson i la seva orquestra, on va interpretar una selecci\xc3\xb3 de can\xc3\xa7ons de diversos musicals de la Metro-Goldwyn-Mayer compartint escenari amb Kim Criswell, Sarah Fox, Thomas Allen i Curtis Stigers. En la gala es van interpretar tres can\xc3\xa7ons d\'Alta societat, Cantant sota la pluja i That\'s Entertainment!._NEWLINE_El 20 d\'abril de 2010 va posar la veu a I.S.R.A.E.L. (Intelligent Smart Robot Animation Eraser Lady) en The Drawn Together Movie.\n_START_SECTION_\nActivisme en pro de la comunitat LGBT\n_START_PARAGRAPH_\nMacFarlane va comen\xc3\xa7ar a donar suport als drets del col\xc2\xb7lectiu LGBT des que un familiar seu digu\xc3\xa9s que l\'homosexualitat del seu cos\xc3\xad es podria guarir. Aquelles paraules van indignar a MacFarlane, que en una entrevista el 2008 per The Advocate va declarar "va ser una putada horrible sentir aix\xc3\xb2 d\'alg\xc3\xba a qui vols." Va assenyalar tamb\xc3\xa9 que els seus pares el van educar per ser una persona amb raonament, en refer\xc3\xa8ncia als drets d\'aquest col\xc2\xb7lectiu._NEWLINE_MacFarlane \xc3\xa9s una persona molt susceptible amb el tema LGBT. Va dir que \xc3\xa9s "una cosa est\xc3\xbapida alhora que enfuridora" que una parella gai "hagi de ser considerada, l\'un com un puto gos i l\'altre com un poltre quan arriben a un hotel on el recepcionista els pregunta -Desitgen una habitaci\xc3\xb3 o dues?", "S\xc3\xb3c incre\xc3\xafblement sensible sobre el meu suport a la comunitat LGBT i ells han d\'afrontar els problemes socials per la seva actual condici\xc3\xb3". Tamb\xc3\xa9 es va preguntar, "Per qu\xc3\xa8 Fulanito el Cutre del punyeter\xc2\xa0Estat de Ge\xc3\xb2rgia pot pegar a una dona amb la qual est\xc3\xa0 casat de manera legal i a la qual esbronca i no obstant aix\xc3\xb2 aquests dos [gais] de professi\xc3\xb3 escriptors, intel\xc2\xb7ligents i sofisticats que porten 20 anys junts no poden casar-se?".\n_START_SECTION_\nVaga de guionistes de 2008\n_START_PARAGRAPH_\nDurant la vaga de guionistes a Hollywood de 2007-2008, MacFarlane es va posicionar al costat dels guionistes i va participar durant la vaga fins al final. La producci\xc3\xb3 oficial de Pare de fam\xc3\xadlia es va aturar gaireb\xc3\xa9 tot el desembre de 2007 i diversos mesos despr\xc3\xa9s. La FOX va continuar produint episodis sense l\'aprovaci\xc3\xb3 de MacFarlane malgrat negar-se a treballar en la s\xc3\xa8rie mentre dur\xc3\xa9s la vaga, el seu contracte amb la cadena l\'obligava a contribuir en alguns episodis que es van produir conseq\xc3\xbcentment. Els rumors de la continu\xc3\xaftat de la producci\xc3\xb3 de la s\xc3\xa8rie va obligar a MacFarlane a pronunciar-se "...seria una monumental cagada si decidissin seguir endavant [amb la producci\xc3\xb3]". La vaga va finalitzar el 12 de febrer de 2008.\n_START_SECTION_\nIdeologia pol\xc3\xadtica\n_START_PARAGRAPH_\nMacFarlane \xc3\xa9s simpatitzant del Partit Dem\xc3\xb2crata. Va donar prop de 50.000 d\xc3\xb2lars per a diversos congressistes dem\xc3\xb2crates i per a la campanya presidencial de Barack Obama.\n_START_SECTION_\nCarrera televisiva\n_START_PARAGRAPH_\nA\xc2\xa0Hanna-Barbera, MacFarlane va treballar com a caricaturista i guionista en el bloc de Cartoon Network, Cartoon Cartoons. Entre els seus treballs es troben l\'haver escrit i dirigit diversos episodis de Johnny Bravo, Cow and Chicken i El laboratori de Dexter. MacFarlane tamb\xc3\xa9 va crear i va escriure un curt titulat Zoomates per al programa Oh Yeah! Cartoons dels Estudis Frederator en Nickelodeon. El 1996, MacFarlane va crear Larry and Steve, \xc2\xa0que estava protagonitzada per un home de mitjana edat anomenat Larry i el seu gos intel\xc2\xb7lectual Steve. El curtmetratge va ser em\xc3\xa8s a l\'espai The Cartoon Cartoon Show. Els executius de la FOX, despr\xc3\xa9s de veure les dues parts de Larry Shorts van contractar a MacFarlane perqu\xc3\xa8 cre\xc3\xa9s una s\xc3\xa8rie inspirada en els personatges._NEWLINE_Als 24 anys, es va convertir en el productor executiu m\xc3\xa9s jove. La FOX va proposar a MacFarlane completar un curt de 15 minuts donant-li 50.000 dolares de pressupost. MacFarlane va declarar que l\'episodi pilot de Pare de fam\xc3\xadlia li va portar mig any a crear-lo i produir-lo. Recordant una an\xc3\xa8cdota en una entrevista concedida a The New York Times, va declarar "Vaig passar uns sis mesos sense dormir i sense tenir vida, tan sols em dedicava a dibuixar com a boig en la meva cuina i treballant el pilot."'